मंत्नी सरकार का हिस्सा होते हैं, उनका विवादास्पद आचरण यह संदेश देता है कि सरकार कानून की सामान्य प्रक्रिया के प्रति सम्मान दिखाना आवश्यक नहीं समझती। यह खतरनाक स्थिति है। इसकी चरम परिणति अराजकता ही हो सकती है। दूसरा संदेश जो हमारे मंत्रियों के ऐसे आचरण से मिलता है वह यह कि शायद वे ऐसा काम राजनीतिक लाभ उठाने के लिए करते हैं। भावनाओं के ज्वार उठाकर राजनीतिक लाभ की फसल काटने के ढेरों उदाहरण हम देखते हैं। जनतांत्रिक व्यवस्था का मेरु दंड विवेक होना चाहिए, भावनाएं नहीं। भावनाओं की यह राजनीति समाज के एक न एक वर्ग में असुरक्षा का भाव भरती है। कमजोर अपने आप को और कमजोर पाते हैं। स्वस्थ सांवैधानिक जनतंत्न धीरे-धीरे बीमार होता जाता है। इस स्थिति को किसी तर्क से स्वीकारा नहीं जाना चाहिए।